High Noon

High Noon (euskaraz: "Eguerdia") western filma da, Fred Zinnemann austriar zinemagileak 1952an zuzendu zuena. Gary Cooper, Grace Kelly, Lloyd Bridges, Katy Jurado eta Thomas Mitchell izan ziren aktore nagusiak.

Filmak lau Oscar sari irabazi zituen: gizonezko aktore onenarena (Gary Cooper), muntatze onenarena (Elmo Williams eta Harry W. Gerstad), jatorrizko soinu banda onenarena (Dimitri Tiomkin) eta jatorrizko abesti onenarena (Dimitri Tiomkin eta Ned Washington: Tex Ritterrek abestutako "Do Not Forsake Me, Oh My Darlin'"). Bestalde, lau Urrezko Globo eta beste hainbat sari ere jaso zituen.

 Sinopsia 

Goiz berean ezkondu eta sheriff izarra jarri du Will Kanek (Gary Cooper). Frank Miller (Ian MacDonald), iraganean atzeman zuen eta urkamendira zigortu zutena, herrira mendeku bila itzuli dela ohartu da: eguerdiko hiruretako trenean iritsi da eta geltokian adiskideak zain ditu. Emaztearen (Grace Kelly) erreguei kasurik egin gabe, Kane herrian geratu eta bere aldeko gizonak erreklutatzen saiatu da, baina herritarren koldarkeriaren, interesen edota Miller bidelapurrarekiko adiskidetasunaren ondorioz, entzungor egin diote haren laguntza eskaerari. Hortaz, Kanek bakarrik egin behar die aurre arriskuari eta patuari.

 Aktoreak 
 Gary Cooper: Will Kane sheriffa
 Thomas Mitchell: Jonas Henderson maiorra
 Lloyd Bridges: Harvey Pell sheriff diputatua
 Katy Jurado: Helen Ramírez
 Grace Kelly: Amy Fowler Kane
 Otto Kruger: Percy Mettrick epailea
 Lon Chaney: Martin Howe
 Henry Morgan: Sam Fuller
 Ian MacDonald: Frank Miller
 Eve McVeagh: Mildred Fuller
 Morgan Farley: Mahin medikua eta ministroa
 Harry Shannon: Cooper
 Lee Van Cleef: Jack Colby
 Robert Wilke: Jim Pierce
 Sheb Wooley: Ben Miller

 Irudi galeria 

 Kanpo estekak 
 High Noon filmaren IMDBko fitxa irakurgai 

Kategoria:Dimitri Tiomkinen soinu bandadun filmak
Kategoria:Ameriketako Estatu Batuetako filmak
Kategoria:Gizonezko aktore onenaren Oscar Saria irabazi duten filmak
Kategoria:Jatorrizko soinu banda onenaren Oscar Saria irabazi duten filmak
Kategoria:Jatorrizko abesti onenaren Oscar Sariaren irabazleak
Kategoria:Muntatze onenaren Oscar Saria irabazi duten filmak
Kategoria:Western filmak
Kategoria:Drama filmak
Kategoria:Ezkontzei buruzko filmak
Kategoria:Mendekuari buruzko filmak
Kategoria:Familiei buruzko filmak
Kategoria:Landetxeetan girotutako filmak
Kategoria:Kontakizun laburretan oinarritutako filmak
Kategoria:Zuri-beltzeko filmak